Държавен вестник, бр. 106, 2023 г., стр. 47

БРОЙ  106	
Д Ъ Р Ж А В Е Н  В Е С Т Н И К 	
СТР.  47  
размерът на коригираните включени данъци 
на образуванието се раздели на дела на много­
националната или голямата национална група 
предприятия в допустимата печалба или загуба 
на инвестиционното образувание. Когато в 
дадена юрисдикция са разположени повече 
от едно инвестиционни образувания, тяхната 
ефективна данъчна ставка се определя, като 
сумата на коригираните им включени данъци 
се раздели на дела на многонационалната или 
голямата национална група предприятия в 
допустимите им печалби или загуби.
(3) Коригираните включени данъци на 
инвестиционно образувание по ал. 1 са ко­
ригираните включени данъци, които са при­
числими към дела на многонационалната 
или голямата национална група предприятия 
в допустимата печалба, както и включените 
данъци, разпределени на инвестиционното 
образувание съгласно чл. 260х. Коригираните 
включени данъци на инвестиционно образува­
ние не включват включени данъци, начислени 
от инвестиционното образувание, които са 
свързани с доход, който не е част от дела на 
многонационалната или голямата национална 
група предприятия в допустимата печалба на 
инвестиционното образувание.
(4) Допълнителният данък на инвестици­
онно образувание по ал. 1 е равен на ставката 
на допълнителния данък на инвестиционното 
образувание, умножена по разликата между 
размера на дела на многонационалната или 
голямата национална група предприятия в 
допустимата печалба на инвестиционното 
образувание и размера на изключението за 
съществена стопанска дейност на инвестици­
онното образувание. За целите на изречение 
първо ставката на допълнителния данък на 
инвестиционно образувание е положителната 
разлика между 15 на сто и ефективната данъч­
на ставка на инвестиционното образувание.
(5) Когато в дадена юрисдикция се намира 
повече от едно инвестиционно образувание, 
ефективната данъчна ставка на тези инвес­
тиционни образувания се определя, като се 
вземат предвид общият размер на техните 
изключения за съществена стопанска дейност 
и на размера на дела на многонационалната 
или голямата национална група предприятия 
в допустимата печалба или загуба на тези 
инвестиционни образувания.
(6) Изключението за съществена стопан­
ска дейност на инвестиционно образувание 
се определя съгласно чл. 260щ, ал. 1 – 8. 
Допустимите разходи за персонал на допусти­
мите наети лица и допустимите дълготрайни 
материални активи на това инвестиционно 
образувание се намаляват пропорционално 
на дела на многонационалната или голямата 
национална група предприятия в допустимата 
печалба на инвестиционното образувание, 
разделен на общата допустима печалба на 
това инвестиционно образувание.
(7) За целите на този член делът на мно­
гонационалната или голямата национална 
група предприятия от допустимата печалба 
или загуба на инвестиционно образувание 
се определя съгласно чл. 260ж, като се взе­
ма предвид само участие, по отношение на 
което не може да се упражни избор съгласно 
чл. 260я14 и чл. 260я15.
Избор за третиране на инвестиционно обра­
зувание като данъчно прозрачно образувание
Чл. 260я14. (1) За целите на този член „за­
страхователно инвестиционно образувание“ е 
образувание, което отговаря на условията за 
инвестиционен фонд съгласно т. 146 от § 1 от 
допълнителните разпоредби или на условията 
за дружество за инвестиции в недвижими 
имоти съгласно т. 147 от § 1 от допълнител­
ните разпоредби, но е създадено във връзка 
със задължения по застрахователен или аню­
итетен договор и е притежавано изцяло от 
образувание, което подлежи на регулация като 
застрахователно дружество в юрисдикцията, 
в която е разположено.
(2) По избор на подаващото информация 
съставно образувание, съставно образувание, 
което е инвестиционно образувание или за­
страхователно инвестиционно образувание, 
може да се третира като данъчно прозрачно 
образувание, когато съставното образува­
ние – собственик, подлежи на данъчно обла­
гане в юрисдикцията, в която е разположено, 
по справедлива пазарна стойност или подобен 
режим, на годишните промени в справед­
ливата стойност на притежаваното от него 
участие в собствеността на инвестиционното 
или застрахователното инвестиционно обра­
зувание и приложимата данъчната ставка за 
съставното образувание – собственик, е равна 
на или по-висока от 15 на сто.
(3) Счита се, че съставно образувание, 
което косвено притежава участие в собстве­
ността на инвестиционно образувание или на 
застрахователно инвестиционно образувание 
чрез пряко участие в собствеността на друго 
инвестиционно образувание или застрахова­
телно инвестиционно образувание, подлежи 
на данъчно облагане по справедлива пазарна 
стойност или подобен режим по отношение 
на косвеното си участие в собствеността на 
първото посочено инвестиционно образувание 
или застрахователно инвестиционно образу­
вание, когато подлежи на данъчно облагане 
по справедлива пазарна стойност или подобен 
режим по отношение на своето пряко участие 
в собствеността на второто посочено инвес­
тиционно образувание или застрахователно 
инвестиционно образувание.
(4) Изборът по ал. 2 се упражнява съгласно 
чл. 260я24, ал. 1. В случай че изборът бъде